**PROCESVERBAL**

**Mbledhja e datës 26.04.2024**

Sotme datë 26.04.2024, ora 11:00, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin e datës 19.04.2024. Në mbledhje morën pjesë : A.M, H.E, S.M**,** G.H, D.S,Xh.V,E.B, M.K, A.G, R.T, A.C,E.Gj, H.P, F.G, A.Sh, G.O, A.C, A.D, R.O, A.S, B.B, B.Ll, V. B, A.R

Deklarohet kuorumi. Hapet mbledhja. Kryetari i Këshillit lexon rendin e ditës:

1. **Projektvendim** “ Për miratimin e raportit për dhënien e mandatit për një anëtar të Këshillit Bashkiak, Partia Agrare Ambjentaliste, z. Vebi Bajraktari”.
2. Miratimi I procesverbalit të mbledhjes datë 03.04.2024
3. **Projektvendim** “Për dhënien e ndihmës ekonomike nga fondi 6%, **Mars 2023**”.
4. **Projektvendim** “Për miratimin e kërkesës së bashkisë Kukës dhe dokumentacionin tekniko-ligjor për akordimin e ndihmës financiare për blerje uniforme për punonjësit e saj dhe mjete pune për Drejtorinë e Emergjencave Civile dhe Drejtorinë e MZSH-së”.
5. **Projektvendim** “ Për një ndryshim në buxhetin e Bashkisë Kukës për vitin 2024”.
6. **Projektvendim** “ Për miratim e programit të transparencëspër Bashkinë Kukës”.
7. **Projektvendim** “ Për miratimin e hartimit të studimit të fizibilitetit për një segment të tuneleve nëntokësore të qytetit të Kukësit”.

**Të ndryshme** ( Informacion nga Drejtoria e Ujësjellës Kanalizimeve)

Hidhet në votim rendi i ditës. Miratohet.

F.G: Dua të trajtoj fillimisht problemin e zgjedhjeve të kryetarëve të fshatrave. Në fshatin Trull të Njësisë Administrative Surroj ka shumë probleme. Kërkoj që administratorët të zbatojnë ligjin. Këshilli Bashkiak duhet të vendosë një datë tjetër për zgjedhjet.

Gjithashtu, mendoj që të diskutohet mundësia e zhvillimit të mbledhjeve të këshillit te Pallati i Kulturës.

Sqarohet problemi i zgjedhjeve të kryetarëve të fshatrave.

Largohet F.G nga mbledhja.

Shqyrtohet pika 1.

A.G: Komisioni e ka shqyrtuar kërkesën e KQZ për vijimin e proçedurave për zëvendësimin e një anëtari të Këshillit Bashkiak. Mandati për PAA i kalon z. Vebi Fadil Bajraktari. Është në përputhje me ligjin dhe ju ftoj ta votoni.

Miratohet me të gjitha votat pro. Kryetari i Këshillit Bashkiak lexon formulën e betimit.

Betohet anëtari i ri i këshillit.

Shqyrtohet pika 2. Miratohet me të gjitha votat pro procesverbali i mbledhjes.

Shqyrtohet pika 3. Dhënia e ndihmës ekonomike nga fondi 6 %, muaji mars 2024.

G.H: -Komisioni e ka shqyrtuar. Janë 409 familje përfituese. Ne e kemi miratuar në komision. Ju ftoj ta votoni.

A.C:- Janë hequr shumë familje në fshatin Shtiqën. Nuk është mirë të hiqen.

I.K:- Asnjë familje nuk është hequr padrejtësisht.

A.C: -Duket pak absurde duke parë nivelin ekonomik të zonës tonë.

A.R:- Di një rast ku një person ka qenë në pamundësi për t’u paraqitur për firmë, nuk mendoj se është e drejtë të penalizohet. Duhet të jemi human dhe mirëkuptues. Nuk jam dakord të shkelet ligji por duhet të jemi më bashkëpunues.

M.K: - Sa kanë qenë kërkesat dhe sa janë pranuar? 6 % është për t;I ndihmuar njerëzit në nevojë.

Nuk ka diskutime të tjera. Miratohet me të gjitha votat pro.

Shqyrtohet pika 4. Për miratimin e kërkesës së bashkisë Kukës dhe dokumentacionin tekniko-ligjor për akordimin e ndihmës financiare për blerje uniforme për punonjësit e saj dhe mjete pune për Drejtorinë e Emergjencave Civile dhe Drejtorinë e MZSH-së”.

E.Gj sqaron raportin e komisionit. Nuk ka diskutime. Miratohet me të gjitha votat pro.

Shqyrtohet pika 5. Për një ndryshim në buxhetin e Bashkisë Kukës për vitin 2024”.

G.H: Komisioni e mori në shqyrtim projektvendimin. Gjatë mbledhjes u informuan në lidhje me ecurinë e projektit dhe burimet e financimit. Komisioni kërkoi nga drejtoritë përkatëse raportet teknike, projektidetë, etj. Morëm informacionin e duhur. Shpjegon me detaje raportin e mbajtur nga komisioni si dhe shtesën për sinjalistikën horizontale. Fondet kanë ardhur si rezultat i projektidesë me të cilat bashkia ka aplikuar.

A.C: Fondi është shumë i madh.

A.M: Do të kërkonim nga bashkia që shkolla të bëhet me çati.

H.P: Shkolla e Pobregut është në gjendje të keqe.

E.H: Konstatimi i Halimit është i drejtë.

A.G: Cfarë është kjo blerje për arsimin e mesëm të përgjithshëm? Pse nuk e specifikoni se për cilën shkollë do të bëhen blerjet?

G.H: Ne kemi kërkuar që të bëhen specifikime edhe për cilësinë.

H.P largohet nga mbledhja.

A.C: A duhet të kenë garanci punimet?

A.R: Investimet janë të nevojshme. Ku merren fondet? Cfarë do të bëhet me rrugët ku është zbritur vlera e investimit?

R.H: rrugët do të prokurohen sivjet. Drejtoria e urbanistikës ka bërë preventive të reja, prandaj kemi këto ndryshime.

A.R: Pse kjo papërgjegjshmëri? Duhet të mbahet përgjegjësi nga ata të cilët I bëjnë këto gabime. Pse janë fryrë fillimisht këto projekte?

G.O: Ne mund t’i drejtohemi organeve hetuese.

A.M: Mendoj se duhet të mundësojmë sa më shumë kohë për zbatimin e projektit, për të shfrytëzuar edhe periudhën e pushimeve verore.

A.R: Unë mund të votoj vetëm nëse jam i bindur. Për aq kohë sa nuk jam i bindur, nuk mund të votoj. Kemi përgjegjësi.

M.K: Jemi pro investimeve. Duhet të japim mbështetjen tonë.

A.M: Pothuajse 10% e totalit të buxhetit të Ministrisë së Arsimit ka ardhur për Qarkun Kukës. Nuk duhet të krijojmë pengesa.

Nuk ka diskutime të tjera. Hidhet në votim. Miratohet me 17 vota pro. A.R abstenim.

Shqyrtohet projektvendimi “ Për miratimin e programit të transparencës”.

A.G: E kemi miratuar në mbledhje të komisionit.

Nuk ka diskutime. Miratohet.

Shqyrtohet projektendimi “Për miratimin e hartimit të studimit të fizibilitetit për një segment të tuneleve nëntokësore”.

G.H: Studimi do të kryhet nga projekti “Perspektiva të reja”. E kemi kaluar në mbledhje të komisionit.

R.T: Te cila hyrje do të bëhet studimi?

E.P: Te lulishtja anash godinës së bashkisë.

Hidhet në votim. Miratohet me të gjitha votat pro.

Mbledhja mbyllet në orën 12:05. Firmoset procesverbali.

**Kukës, datë 26.04.2024**